open-index/open-wikipedia-markdown huggingface dataset:
Kevin Sutherland

**Kevin Sutherland**  (født 4. juli 1964 i Sacramento, California) er en amerikansk profesjonell golfspiller.

Sutherland ble profesjonell i 1987, og kvalifiserte seg til PGA-touren i 1992. Den første seieren på touren kom i 2002, da han vant World Golf Championships-turneringen WGC-Accenture Match Play Championship. 

I 2008 fikk han seks topp-ti-plasseringer på touren. Det ble ingen seire, men han tapte to omspill om seieren, i The Barclays mot Vijay Singh og Frys.com Open mot Cameron Beckman.

Også broren David var profesjonell golfspiller, med en seier på Nationwide Tour som beste resultat.

## Meritter
### Seire på PGA-touren
* 2002 WGC-Accenture Match Play Championship

## Eksterne lenker
*
Felipe Aguilar

**Felipe Aguilar Schuller** (født 7. november 1974) er en chilensk profesjonell golfspiller på Europatouren.

Aguilar ble profesjonell i 1999. Han kvalifiserte seg for Europatouren i 2006 som den andre chilenske golfspilleren. Men Aguilar hadde for dårlige resultater til å beholde kortet da sesongen var over, så i 2007 måtte han spille på Challenge Tour. Der vant han i 2007 to turneringer. Dermed var han igjen klar for Europatouren i 2008, der han i februar vant Indonesia Open. 

## Meritter
### Seire på Europatouren
* 2008 Enjoy Jakarta Astro Indonesia Open

### Seire på Challengetouren
* 2002 Postbank Challenge, OKI Mahou Challenge de España

## Eksterne lenker
*
Ryan Moore (fotballspiller)

**Ryan Moore** (født 23. august 1986 i Keene, New Hampshire i USA) er en amerikansk fotballspiller.

Moore spilte college-fotball da han studerte ved St. Lawrence University. Ved college spilte Moore også i National Premier Soccer League og under New Hampshire Phantoms i USL Premier Development League. Mens Moore var utvekslingsstudent i Kenya for hans siste semester spilte han for den keyanske fotballklubben Mathare United. Etter at han uteksaminert fra St. Lawrence prøvespilte Moore for RRFC Montegnée i Liège, Belgia i tre måneder, men ble ikke tilbudt noen kontrakt med klubben da prøvetiden var ferdig. Moore signerte sin første profesjonelle kontrakt som fotballspiller i 2010 da han ble signert av AC St. Louis. Moore gjorde sin profesjonelle debut som fotballspiller den 10. april 2010 i St. Louis sin aller første kamp, mot Carolina RailHawks.

## Referanser


## Eksterne lenker
*
Paul Goydos

**Paul Goydos** (født 20. juni 1964 i California) er en amerikansk profesjonell golfspiller på PGA-touren. 

Goydos ble profesjonell i 1989. Etter noen sesonger på Nationwide Tour, kvalifiserte han seg til spill på PGA-touren i 1993 via tourens kvalifiseringsskole.  

Goydos er en av kun seks spillere som har gått en runde på PGA-touren på 59 slag.  Dette skjedde på den første runden i John Deere Classic i 2010. Han endte til slutt på annenplass i turneringen.

## Meritter
### Seire på PGA-touren
* 2007 Sony Open in Hawaii
* 1996 Bay Hill Invitational

### Seire på Nationwide Tour
* 1992 Ben Hogan Yuma Open

## Referanser


## Eksterne lenker
*
Linge (Møre og Romsdal)

**Linge** er en gård i Valldal og et ferjested på veien mellom Åndalsnes og Geiranger i Møre og Romsdal. Det ligger ved Norddalsfjorden, som er en del av Storfjorden. 

Gården Linge er et av de nordligste med klimaforhold for kommersiell fruktdyrking, inklusive valnøtter og fersken, men er mest kjent for skuespilleren og motstandsmannen Martin Linge, som vokste opp der. Det finnes et minnesmerke over ham. Johan Nordahl Bruns morfar eller mor kom fra Linge, men de kalte seg «Nordahl» etter prestegjeldet.

Fylkesvei 63 er utpekt som nasjonal turistvei mellom Trollstigen og Geiranger, og ferjekaia er oppgradert med ny driftsbygning, inklusive toalettfasiliteter i stil.

## Referanser
Pat Perez

**Pat Perez** (født 1. mars 1976 i Phoenix i Arizona) er en amerikansk golfspiller på LIV Golf. 

Perez er av meksikansk-amerikansk avstamning. Han ble profesjonell i 1997, men vant ikke sin første turnering før 2009, da han vant Bob Hope Classic. I forbindelse med den seiren satte han rekord i laveste score over to runder da han gikk de to første rundene på henholdsvis 61 og 63 slag, 20 under banens par.  Hans beste resultat i en major-turnering var hans delte sjetteplass i PGA Championship i 2005.

## Meritter
### Seire på PGA-touren
* 2009 Bob Hope Classic

### Seire på Nationwide Tour
* 2000 BUY.COM Ozarks Open

## Eksterne lenker
* 
*
Shingo Katayama

**Shingo Katayama** (født 31. januar 1973 i Ibaraki, Japan) er en japansk profesjonell golfspiller.

Katayama ble profesjonell i 1995 og har spilt på Japan Golf Tour siden 1997, og har toppet Japan Golf Tours pengeliste hele fem ganger mellom 2000 og 2008. Han har vunnet 26 turneringer på Japan Golf Tour. 

Katayama har ikke vært medlem på PGA-touren, men i kraft av sine resultater på Japan-touren har han vært kvalifisert til spill i flere major-turneringer og World Golf Championships. Hans beste plassering utenfor Japan er hans fjerdeplasser i PGA Championship i 2001 og Masters i 2009.  Katayama har vært blant de tretti beste golfspillerne på verdensrankingen. 

## Referanser


## Eksterne lenker
*
Rudi Dietrich

**Rudolf «Rudi» Dietrich** (født 13. august 1929 i Innsbruck, død 11. september 2004 i Seefeld) var en østerriksk skihopper som representerte Wintersportverein Innsbruck og Skiclub Seefeld. Han vant den første skiflygingsuka i Kulm (Bad Mitterndorf) i 1950 og satte den første anerkjente bakkerekorden på 103 meter. I OL i Oslo i 1952 ble han nummer 21. Han deltok i den tysk-østerrikske hoppuka i årene 1953-1956.

## Referanser


## Kilder
* Sports Reference: Rudi Dietrich  (besøkt 10. juni 2011)
* Skifliegen.at: Kulmsieger (oversikt over vinnere og bakkerekorder, besøkt 10. juni 2011)

## Eksterne lenker
*
Mona Strand

**Mona Strand** (1965–2025) var en norsk kunsthåndverker og hattedesigner. 

Hun var utdannet ved Statens håndverks- og kunstindustriskole med hovedfag i kategorien skulpturelle hatter (1993). Fra 1994 hadde hun eget verksted i Bolteløkka allé i Oslo, senere i Ullevålsveien og i Grensen 9 i Oslo. Hun var medlem av kunstnerorganisasjonen Norske Kunsthåndverkere. Hun hadde en rekke utstillinger og visninger fra 1995. 

Strand mottok flere arbeidsstipender, priser og utmerkelser, som 10-årig arbeidsstipend og er innkjøpt av museer i Norge og i utlandet, blant annet på Nasjonalmuseet og Nordenfjeldske kunstindustrimuseum. På Nasjonalmuseet er en hatt utviklet i samarbeid med Peer Spook og utstilt sammen med hans antrekk «Matin – Soir nr. 1», i rom 030 Samlingspresentasjonen *En motenasjon i vekst*. Hun har også en hatt til en sportsdrakt fra 1916, utstilt i rom 019 Samlingspresentasjonen *Søken etter det moderne*.

Mona Strand døde den 24. juli 2025, 60 år gammel.

## Separatutstillinger og større prosjekter
* 2000: «Hatter inspirert av afrikanske frisyrer», Norsk Form, Galleri Falsen, Oslo – separatutstilling
* 2002: «Hodeserie 2000», Hordaland Kunstnersenter –  separatutstilling i prosjektrommet Krypten
* 2005: Klær som kunst: «Rede», Kunstbanken, Hamar –  installasjon i prosjektrommet «Hvelvet»
* 2005: «5 crossing borders», Livrustkammaren, Stockholms slott
* 2006: «5 crossing borders» & «The new subjectivity in design/UK», DogA, Oslo
* 2006: «Rede», installasjon med Gunnar Fon og Sandra Aslaksen, Kunstristen i Oslo
* 2006: 24 hodebekledninger til åpningsseremonien for Ibsenåret 2006 i Oslo rådhus
* 2009: «Slottshemmeligheter», Nääs Konsthandverk, Nääs slott –separatutstilling
* 2010: «Fåfängt och förgängligt», Von Echstedska Gården, Värmlands museum
* 2011: «Hodepryd og øyenslyst», Rådhusgalleriet, Oslo rådhus – 10-årsjubileumsutstilling med Norske Modister og Hattedesignere

## Teater og film
Mona Strand hadde en rekke oppdrag innen teater og film.
Hun kreerte hodeplagg til teaterforestillingen bygget på filmen*[[Fanny og Alexander]]*; teaterstykket hadde verdenspremiere på Nationaltheatret i Oslo i 2009.

## Undervisning og kurs
Strand underviste i kortere perioder ved Esmod og holdt en rekke workshops i sitt eget verksted.

## Priser og utmerkelser
* Oslo Bys Kulturstipend 2005
* Grassiprisen 2004, Grassimesse, Leipzig, Tyskland, samarbeidsprosjekt med Marit Eken Kalager 2004.

## Offentlige innkjøp
* Grassimuseum, Leipzig, Tyskland (Arbeiten internationaler Künstler aus der Lotte Reimers Stiftung), 2004
* Kunstindustrimuseet i Oslo, 2004
* Nordenfjeldske Kunstindustrimuseum, Trondheim, 2008 og 2005
* Värmlands museum, 2010

## Medlemskap
* Norske Kunsthåndverkere
* Galleri Format
* Norwegian Fashion Institute
* Norske Modister og Hattedesignere

## Verv
* 2007–2011: Styremedlem NK Stor-Oslo
* 2009–2011: Valgkomite Norwegian Fashion Institute
* 2001–2003: Styremedlem Norske Modister og Hattedesignere

## Annet
* 2010–2011: prosjektassistent, «Hodepryd og Øyenslyst», jubileumsutstilling med Norske Modister og Hattedesignere

## Referanser


## Eksterne lenker
* 
* 
*  Mona Strand på hattekunst.no
Lotte Grepp Knutsen

**Lotte Grepp Knutsen** (født 10. september 1973 i Bærum) er en norsk kommunikasjonsrådgiver og politiker (Arbeiderpartiet). Fra oktober 2021 til oktober 2022 var hun statssekretær i Finansdepartementet. Hun har tidligere hatt en rekke stillinger i Jens Stoltenbergs andre regjering og i Oslo Arbeiderpartis bystyregruppe.

## Biografi
Lotte Grepp Knutsen er utdannet sosiolog fra Universitetet i Oslo, og arbeidet en tid i Norsk studentunion under studiene. Fra 1996 til 2000 arbeidet hun i informasjonsstaben i Stortinget, hvorpå hun ble rådgiver i bystyregruppen til Arbeiderpartiet 2001–2005. Deretter tiltrådte Grepp Knutsen i en stilling som rådgiver i JKL Oslo.

Da Anniken Huitfeldt i februar 2008 ble barne- og likestillingsminister, utpekte hun Lotte Grepp Knutsen som sin politiske rådgiver fra samme tid, og fra mars 2009 som statssekretær. Knutsen fulgte med til Kulturdepartementet som statssekretær da Huitfeldt ble kulturminister 20. oktober 2009. Der fikk hun ansvaret for mediesakene, mens statssekretær Lubna Jaffery hadde ansvar for kultursakene. To ganger ble Grepp Knutsen avløst av Roger Solheim i permisjonsperioder. 27. desember 2011 ble Knutsen utnevnt til statssekretær i Helse- og omsorgsdepartementet. 20. april 2012 fikk hun avskjed i nåde.

Hun var konstituert som statssekretær ved Statsministerens kontor mens Rita Skjærvik hadde fødselspermisjon.

I perioden 2013–2015 jobbet hun som seniorrådgiver ved daværende Universitetet i Nordland. I 2015 ble hun ansatt som markeds- og kommunikasjonssjef ved Nord universitet, før hun i perioden 2016–2018 jobbet som kommunikasjonssjef. I 2018 ble hun ansatt som seniorrådgiver i kommunikasjonsbyrået Apeland. I 2019 gikk Lotte Grepp Knutsen videre til Equinor, der hun jobber som rådgiver innen samfunns- og myndighetskontakt.

Lotte Grepp Knutsen har hatt en rekke styreverv, blant annet i OBOS, Ullevaal Stadion og i Oslo Arbeidersamfunn. I 2018 ble hun styremedlem i Norsk Luftfartsmuseum.

## Referanser


## Eksterne lenker
* 
* Biografi hos regjeringen.no.
*
Qian Xuan

**Qian Xuan** (kinesisk: 钱选, pinyin: *Qián Xuǎn*; Wade–Giles: *Ch'ien Hsüan*; født 1235 i Huzhou i provinsen Zhejiang i Kina, død 1305) var en kinesisk maler og dikter. Han nektet å tjene Yuandynastiets mongolske makthavere og var tro mot Songdynastiet. 

Under det sørlige Songdynasti tok han den kinesiske embedsmannseksamen. Da Yuan erobret riket i 1276, oppgav han sin embedsmannskarriere. Han levde tilbaketrukket og befattet seg med maling og diktning. Han tilhørte samme krets av malere og lærde som også Zhao Mengfu var med i.

Hans malerkunst er kontemplativ og kombinerer Song-realismen med en arkaisk Tang-stil. Qian Xuan er kjent for dyre-, fugl-og-blomster- og landskapsmotiver (Shan shui).

## Referanser


## Litteratur
**Masterpieces of Chinese Art* (page 87), by Rhonda and Jeffrey Cooper, Todtri Productions, 1997. 
*Ci hai bian ji wei yuan hui (辞海编辑委员会）. Ci hai （辞海）. Shanghai: Shanghai ci shu chu ban she （上海辞书出版社）, 1979.
Elvegårdsmoen leir

**Elvegårdsmoen** er en norsk militær øvingsplass i Narvik kommune, øst for Bjerkvik. 

Elvegårdsmoen ble okkupert tidlig om morgenen den 9. april 1940 av tyske soldater som var satt i land fra jagerne Wolfgang Zenker, Erich Koellner og Hermann Künne. De norske leirvaktene hadde ikke ammunisjon for å yte motstand. I Elvegårdsmoen fikk bergjegerne tilgang til store mengder norsk militært utstyr som de benyttet til å bevæpne tyske marinegaster etter at samtlige ti tyske jagere var blitt senket 13. april («fjellmarine»). Den 13. mai ble Elvegårdsmoen erobret av franske fremmedlegionærer etter invasjonen i Bjerkvik. Senere i krigen utvidet tyskerne leiren med en rekke bygninger. 

Leiren er fra 2005 standkvarter for Nord-Hålogaland Heimevernsdistrikt 16. 

## Eksterne lenker
*
Årlifoss stasjon

**Årlifoss stasjon** er en jernbanestasjon på Tinnosbanen i Notodden i Telemark. Den var i drift fra 1914 til den ble nedlagt i 1991.

Stasjonen var tegnet av Thorvald Astrup og ble åpnet som *Aarlifoss stasjon*. 1. mars 1924 ble den nedgradert til stoppested og fikk navnet *Årlifoss* i april samme år. 30. mai 1965 ble den nedgradert til holdeplass og 12. juli 1982 ble den flyttet 34 m mot nord, og stasjonsbygningen ble revet.

## Galleri

File:Årlifoss-kartbilde.jpg|Oversiktbilde fra Årlifoss stasjon, holdeplass og godshus
File:Årlifoss-3.jpg|Arlifoss stasjonsbygning lå rett bak teknikkhuset
File:Planovergang 2179.jpg|Årlifoss holdeplass, planovergang 2179, april 2021
File:Aarlifoss hp.jpg|Årlifoss holdeplass, september 2024


## Referanser


## Eksterne lenker
Mark Brown

**Mark Brown** (født 9. februar 1975) er en profesjonell golfspiller fra New Zealand som spiller på Europatouren og Asian Tour.

Foruten en seier på Europatouren, Johnnie Walker Classic, som var delarrangert av Europatouren og Australasiatouren og som derfor regnes som seier på begge tourene, har Brown to seire på Asiatouren. I 2008 toppet han pengelisten på Australasiatouren.

## Meritter
### Seire på Europatouren
* 2008 Johnnie Walker Classic

## Eksterne lenker
*
Mac App Store

**Mac App Store** er en digital distribusjonsplattform for Mac OS X-applikasjoner utviklet av Apple. Plattformen ble introdusert på Apples «Back to the Mac»-pressekonferanse 20. oktober 2010. Apple begynte å akseptere apps fra registrerte utviklere 3. november 2010 under forberedelsene til lanseringen. Den digitale applikasjonsbutikken ble lansert 6. januar 2011 som en del av Mac OS X v10.6.6–oppdateringen for alle daværende Snow Leopard-brukere. 24 timer etter lanseringen annonserte Apple at det var utført mer enn en million nedlastinger.

## Retningslinjer
Akkurat som iOS App Store, er Mac App Store regulert av Apple. Alle applikasjoner må godkjennes av Apple før de blir tilgjengelige for nedlasting. Applikasjoner kan for eksempel risikere å ikke bli godkjent av Apple hvis de er innenfor følgende kategorier:
* Programvare som endrer det opprinnelige brukergrensesnittet i Mac OS X.
* Programvare som ikke overholder Apple Macintosh Human Interface Guidelines.
* Programvare som i utseende eller funksjoner ligner på nåværende Apple-produkter (for.eks. Mac App Store, Finder, iTunes, iChat, osv).
* Programvare som ligner på annen programvare som allerede er utgitt i Mac App Store. Eksempler: Adobe Illustrator og CorelDraw, Photoshop Lightroom og Apple Aperture, Cinema 4D og 3D Max, osv.
* Programvare som fremviser eller inneholder pornografisk materiale.
* Programvare med innhold eller tjenester som utløper.
* Programvare som ikke fungerer med den nåværende versjonen av Mac OS.
* Beta–, demo–, prøve–, eller testversjoner av programvare.
* Programvare som refererer varemerker med mindre utvikleren har fått eksplisitt avtale til å bruke dem.
* Programvare som kun er lisensiert under GPL (fordi App Store-vilkårene pålegger flere restriksjoner som er uforenlige med GPL)
* Apps som bruker foreldet eller etterinstallert teknologi. Eksempler:
** Java
** PowerPC-kode som krever Rosetta

## Lansering
Mac App Store ble lansert med over 1000 applikasjoner 6. januar 2011, inkludert Apples egne programmer iWork '09, iLife '11, Aperture og tredjepartsprogrammer som Angry Birds, Flight Control and Twitter. De fleste applikasjonene tilhørte spillkategorien, som inneholdt nesten tre ganger så mange apps som den nest største kategorein, Verktøy. Den vanligste prisen lå ved lansering på mellom 109 og 279 kroner. *[[Angry Birds]]*, et populært videospill på iOS App Store, var den mest kjøpte appen på Mac App Store den første dagen.

## Se også
* App Store

## Referanser


## Eksterne lenker
*
Jerry Kelly

**Jerry Kelly** (født 23. november 1966 i Madison, Wisconsin) er en amerikansk profesjonell golfspiller på PGA-touren.

Kelly ble profesjonell i 1989. Han vant to turneringer på rekrutteringstouren Nike Tour i 1995, og dermed var han klar for PGA-touren i 1996. Hans beste sesong var i 2002, da han vant to turneringer på PGA-touren og ble nummer fire på tourens pengeliste.

## Meritter
### Seire på PGA-touren
* 2009 Zurich Classic of New Orleans
* 2002 Sony Open in Hawaii, Advil Western Open

### Presidents Cup
* 2003

## Eksterne lenker
*
Liste over statsledere i 1212

## Europa

### [[:Kategori:Geistelige fyrstedømmer innen Det tysk-romerske rike|Geistelige tysk-romerske fyrstedømmer]]
** **[[Augsburg bispedømme|Augsburg]]** – Siegfried III av Rechberg, biskop  (1208–1227)
** **[[Bamberg erkebispedømme|Bamberg]]** – Ekbert av Andechs-Meran, biskop  (1203–1237)
** **[[Chur bispedømme|Chur]]** – Arnold av Matsch, biskop (1209–1221)
** **[[Eichstätt bispedømme]]** – Hartwig av Kreglingen-Tollnstein, biskop (1196–1223)
** **[[Halberstadt bispedømme]]** – Friedrich av Kirchberg, biskop (1209–1236)
** **[[Høystift Konstanz|Konstanz]]** – Konrad II av Tegerfelden, biskop  (1209–1233)
** **[[Fyrstebispedømmet Lübeck|Lübeck]]** – Berthold, biskop (1210–1230)
** **[[Fyrstbispedømmet Liége|Lüttich]]** – Hugo II av Pierrepont, biskop (1200–1229)
** **[[Magdeburg erkestift|Magdeburg]]** – Albrecht I av Käfernburg, erkebiskop (1205–1232)
** **[[Meißen bispedømme|Meißen]]** – Bruno II av Porstendorf, biskop (1209–1228)
** **[[Metz bispedømme|Metz]]** – Konrad I av Scharfenberg, biskop (**1212**–1224) *([[1200]]–[[1224]] biskop av Speyer)*
** **[[Fyrstebispedømmet Minden|Minden]]** – Konrad I av Rüdenberg, biskop (1209–1236)
** **[[Naumburg-Zeitz bispedømme|Naumburg]]** – Engelhard, biskop  (1206/07–1242)
** **[[Fyrstebispdømmet Paderborn|Paderborn]]** –  Bernhard III av Oesede, biskop (1204–1223)
** **[[Regensburg bispedømme|Regensburg]]** – Konrad IV av Frontenhausen, biskop (1204–1226)
** **[[Salzburg fyrstebispedømme|Salzburg]]** – Eberhard av Regensberg, Erkebiskop  (1200–1246)
** **[[Schwerin bispedømme|Schwerin]]** – Brunward, biskop  (1191–1238)
** **[[Sitten bispedømme|Sitten (Sion)]]** – Landri de Mont, biskop (1205/06–1237)
** **[[Fyrstebispedømmet Speyer|Speyer]]** – Konrad III av Scharfenberg, biskop (1200–1224) *([[1212]]–[[1224]] biskop av Metz)*
** **[[Strasbourg erkebipsdømme|Strasbourg]]** – Henrik II av Veringen, biskop (1202–1223)
** **[[Verden (territorium)|Verden]]** – Iso av Wölpe, biskop (1205–1231)
** **[[Fystebispedømmet Würzburg|Würzburg]]** – Otto I av Lobdeburg, biskop (1207–1223)

## Amerika

## Eksterne lenker
* A.M.H.J. Stokvis (Leiden,1889):  «Manuel d'Histoire, de Généalogie et de Chronologie de tous les états du globe»
* http://my.raex.com/~obsidian/regindex.html
Jeff Quinney

**Jeff Quinney** (født 17. november 1978 i Eugene, Oregon) er en amerikansk profesjonell golfspiller på PGA-touren.

Som amatør vant Quinney US Amateur Championship i 2000, og han representerte USA i Walker Cup i 2001. Quinney ble profesjonell senere samme år. Etter to seire på Canada Tour, begynte Quinney på Nationwide Tour, den han vant Oregon Classic i 2004. Han endte blant de 10 beste på Nationwide Tours pengeliste i 2006, noe som kvalifiserte ham til spill på PGA-touren 2007.

## Eksterne lenker
*
Klämmingen

**Klämmingen** (eller **Klemmingen**) er en innsjø i Gnesta kommune i landskapet Södermanland, sørvest for Stockholm i Sverige.

Ved slutten av siste istid var Klämmingen, sammen med Frösjön, en havbukt på tilsammen ca 15 km. Den senere landhevingen har gjort dette til innsjøer 9,3 meter over havet. Klämmingen ligger i en sprekkedal, og dens lengde er 12 km fra nordvest til sørøst. Innsjøens overflateareal er 10,12 km², og den største dybden er målt til 36,5 meter.

Ved Klämmingens nordøstre bredd finnes Björndalsbärgens naturreservat og Klövbergets naturreservat. Sjöen dreneres gjennom innsjøen Sillen til Trosaån.

Omkring år 1900 ble Frösjön og Klämmingen traffikkert av en dampbåt mellom Gnesta i sør og Laxne i nord. Båten hadde anløp underveis i hvert fall ved Kvarntorp og Dillbokvarn.

## Bilder

Fil:Klämmingen vid Kattnäs.JPG|Klämmingen ved Kattnäs kyrka.


## Referanser
Kolsnaren

**Kolsnaren** er en innsjø mellom Vingåker og Katrineholm vest i Södermanlands län, Sverige. 

Kolsnaren har et areal på , og er 12,3 meter på sitt dypeste. Innsjøen dreneres via Viren til Nyköpingsån.

## Referanser
Neste stopp Makrellbekken

***Neste stopp Makrellbakken: Historien om Røabanen*** er en bok om Røabanen skrevet av Nils Carl Aspenberg. Boken ble utgitt i anledning 50-årsjubileet til banens forlengelse fra Smestad til Røa stasjon i 1935. Den inneholder trikkehistorie fra 1896 og frem til ombyggingen til metrostandard på 90-tallet. Et tysk sammendrag på seks sider finnes bakerst i boken.

## Referanser


## Eksterne lenker
* Digital kopi på Nasjonalbibliotekets nettsider
Kvarnsjön (Gladö)

**Kvarnsjön** er en innsjø i kommunene Huddinge og Botkyrka i landskapet Södermanland, Sverige. Innsjøens tilløp kommer fra Hacksjön, og utløpet renner via Kvarnbäcken til Orlången. Innsjøen inngår i Tyresån-vassdraget. Ved Kvarnsjöns nordside ligger tettstedet Gladö kvarn.

Kvarnsjöns vannkraft har blitt utnyttet siden middelalderen, først til drift av et sagbruk, så senere til en melkvern. Kvarnbäcken ble på begynnelsen av 1900-tallet brukt til kraftproduksjon ved et mindre kraftverk.

Det er en til innsjø med navnet Kvarnsjön i Huddinge kommune, se Kvarnsjön (Lissma).

## Eksterne lenker
* Kvarnsjön-Gladö Tyresåns vattenvårdsförbund
* Kvarnsjön Huddinge naturguide
Nina Ossavy

**Nina Ossavy** (født 1973) er en norsk skuespiller, regissør og dramatiker. 

Hun var fast skuespiller ved Grenland Friteater fra 1995 til 1999, før hun studerte til mastergrad i Theatre Practices ved Rose Bruford College, London 2001.

Ossavy var kunstnerisk leder i teatergruppen «Ossavy & Kolbenstvedt» sammen med Marius Kolbenstvedt. De drev teatergruppen «Fabula Rasa», hvor hun primært arbeidet som regissør. «Fabula Rasa» ble kjent for forestillinger som *En hemmelig hage* tolket fritt etter Frances Hodgson Burnett (2005) og andre forestillinger som *Veras vinduer* (2008), *Kameratklubben* (2009) og *Istialia* (2009). Sistnevnte ble i 2011 framført på Nationaltheatret med Pia Tjelta i hovedrollen. Ossavy & Kolbenstvedt produserte i perioden 2013–2014 en trilogi med tema økologi, musikkteateret *Skjebnesymfonien* sammen med Riksteatret (2013), *BIOS* som hadde premiere på Black Box teater i oktober 2013, og *Still in Silence*, som hadde premiere samme sted i 2014. 

I 2013 var hun med på å starte Concerned Artists Norway (CAN). Hun har arrangert seminarer om økokunst, laget videoprosjekter, performance-kunst og kortfilm. I 2018 var hun kunstnerisk leder for økokunstfestivalen «Vigil for the Earth»

I 2019 skrev hun *Døden kommer ikke med ljå.*

Nina Ossavy er medlem av Norske Dramatikeres Forbund og Norsk Skuespillerforbund. Fra 2016 har hun mottatt Statens stipend for etablerte kunstnere, som tildeles for en tiårsperiode.

## Referanser


## Kilder
*
Den prøyssiske indemnitetsloven

**Den prøyssiske indemnitetsloven** (tysk: *Indemnitätsgesetz*) i kongeriket Preussen ga indemnitet (etterfølgende godkjennelse) for den tyske regjeringens  budsjettoverskridelser for å reformere hæren fra 1862 til1866. Loven ble vedtatt den 3. september 1866, med virkning fra 14. september og ble kunngjort den  26. september 1866.

Indemnitetsloven satte en endelig stopper for den prøyssiske forfatningskonflikten, som oppstod i forbindelse med Otto von Bismarcks forfatningsstridige budsjettoverskridelser under opprustningen av den prøyssiske hæren i 1862. Loven ga Bismarck indemnitet med tilbakevirkende kraft. 

Loven førte til politisk splittelse. Det liberalistiske *[[Deutsche Fortschrittspartei]]*, som hadde vært i sterk opposisjon til Bismarck, ble delt ved at de som aksepterte lovforslaget, grunnla det nasjonal-liberalistiske *[[Nationalliberale Partei]]* den 17. november 1866. 

## Referanser
Takana (språk)

**Takana** er et panotakanansk språk som snakkes av rundt 1&nbsp;800 medlemmer av takana-folket i jungelen langs elvene Beni og Madre de Dios nord i Bolivia.

## Eksterne lenker
* 
* Takana-ordliste på nett
Den prøyssiske forfatningskonflikten

**Den prøyssiske forfatningskonflikten**, også kalt **hærkonflikten**, var en konflikt i kongeriket Preussen omkring en reformasjon av hæren. Den utviklet seg til å bli en konflikt vedrørende maktfordelingen mellom konge og parlament fra året 1862 frem til 1866. Konflikten stod mellom kong Vilhelm I og det liberalistiske *[[Deutsche Fortschrittspartei]]* i det prøyssiske underhuset (Preußisches Abgeordnetenhaus).  

Kongen fremmet i 1860 et lovforslag om utvidelse av hæren, som underhuset godtok med forbehold. Etter at Fortschrittpartei hadde vunnet valget i 1861, ville partiet ikke lengre akseptere budsjettutvidelser.

Kongen og Bismarck ønsket å utvide hæren, mens *Deutsche Fortschrittspartei* i underhuset ønsket å redusere de militære utgiftene og også vernepliktens varighet. Kongen fikk derfor ikke underhusets nødvendige flertall.

Bismarck «løste» denne konflikten gjennom den såkalte *Lückentheorie* (norsk: *tomromsteorien, et lovtomt rom*): Når den prøyssiske forfatningen i kjølvannet av marsrevolusjonen i 1848 ikke sa noe om hva som var lovlig under en konflikt mellom regjeringen og parlamentet, var det opp til kongen og regjeringen å bestemme.

*Deutsche Fortschrittspartei* aksepterte aldri denne argumentasjonen, og konflikten varte frem til 1866. Konflikten opphørte med den prøyssiske indemnitetsloven i 1866, som ga Bismarck indemnitet med tilbakevirkende kraft. Utbrytere av *Deutsche Fortschrittspartei* som billiget lovforslaget, grunnla det nasjonal-liberalistiske *[[Nationalliberale Partei]]* den 17. november 1866.

## Referanser
Alliansen mellom det nordtyske forbund og Sør-Tyskland

**Alliansen mellom det nordtyske forbund og Sør-Tyskland**, også kalt **Forbundet for forsvar og angrep** (tysk: *Schutz- und Trutzbündnisse*), var en avtale mellom kongeriket Preussen og de sørtyske statene Bayern, Württemberg, Baden og storhertugdømmet Hessen i årene 1866-1867 i kjølvannet av den østerriksk-prøyssiske krig. Sammen med den tyske tollforening dannet forbundet et viktig samarbeid mellom det nordlige og det sørlige Tyskland på veien mot dannelsen av det tyske keiserrike i 1871.
## Litteratur
* Wolfgang Hardtwig, Helmut Hinze; *Deutsche Geschichte in Quellen und Darstellungen.* Band 7: *Vom Deutschen Bund zum Kaiserreich. 1815–1871.* Reclam, Stuttgart 1997, ISBN 3-15-017007-9 (*Reclams Universal-Bibliothek* 17007).
* Ernst Rudolf Huber; *Dokumente zur deutschen Verfassungsgeschichte.* Band 2: *Deutsche Verfassungsdokumente 1851–1900.* Dritte neubearbeitete und vermehrte Auflage, W. Kohlhammer, Stuttgart [u.&nbsp;a.] 1986, ISBN 3-17-001845-0.
* Jens Peter Kutz; *Vom Bruderkrieg zum „casus foederis“. Die Schutz- und Trutzbündnisse zwischen den süddeutschen Staaten und Preußen (1866–1870)*. Peter Lang, Frankfurt am Main [u.&nbsp;a.] 2007, ISBN 978-3-631-56904-7 (*Europäische Hochschulschriften.* Reihe 3: *Geschichte und ihre Hilfswissenschaften* 1045)
Placozoer

**Placozoer** er en gruppe av enkle, havlevende dyr som deles inn i bare én eller to arter. Den mest kjente arten, *Trichoplax adhaerens*, er et lite, primitivt dyr som forekommer i marine bunnsubstrat over hele verden. Placoszoer er ekstremt primitive dyr, nesten som en flercellet amøbe.

## Bygning og levevis
Kroppen til *Tricoplax* er vanligvis rundt enhalv til en millimeter, noen ganger opp til tre millimeter lang og bred, men ikke mer enn 25 mikrometer tykk.  Arten mangler symmetri og består av noen få tusen celler. Cellene er ikke videre differensiert bortsett fra et skille mellom over- og undersiden. Arten beveger seg ved å krype bortover bunnsubstratet ved hjelp av flimmerhår. Når den finner noe den vil spise, legger den seg over maten og hvelver oversiden, slik at det dannes et hulrom mellom dyret og underlaget. Dette hulrommet fungerer som en mage hvor maten blir fordøyd og næringen tatt av cellene på undersiden.

## Formering
Formeringen hos *Triciplax* kan skje på en av to måter. Voksne store dyr deler seg opp i to, noen ganger tre mindre deler, som hver fortsetter å fungere som et nytt dyr. Seksuell reproduksjon ser ut til å bli utløst av svært høye bestandstetthet. Dyret begynner med å absorbere væske, sveller opp og løsner fra substratet slik at de flyter fritt i vannet. I det beskyttede rommet mellom øvre og nedre cellelag dannes et egg fra cellene på undersiden. Når modning av egget er ferdig, vil resten av dyret løses opp slik at egget frigjøres. Små celler uten flagell som dannes samtidig er tolket til å være sædceller. Selve befruktningen har enda ikke vært observert.

## Genetikk
I 2008 ble genomet til *Trichoplax* kartlagt for første gang. Blant resultatene av undersøkelsen er at organismen har det minste genomet av de flercellede dyrene, men at mange av de grunnleggende biokjemiske prosessene er de samme hos *Tricoplax* som hos andre dyr.

Nøyaktig hvor disse primitive dyrene hører hjemme i dyreriket hav vært omdiskutert. Selv om de hverken har nerveceller eller muskelceller tyder genetiske undersøkelser tyder på at de er mer i slekt med høyere dyr enn med svamper.

## Referanser


## Eksterne lenker
*
Liste over statsledere i 1213

## Europa

### [[:Kategori:Geistelige fyrstedømmer innen Det tysk-romerske rike|Geistelige tysk-romerske fyrstedømmer]]
** **[[Augsburg bispedømme|Augsburg]]** – Siegfried III av Rechberg, biskop  (1208–1227)
** **[[Bamberg erkebispedømme|Bamberg]]** – Ekbert av Andechs-Meran, biskop  (1203–1237)
** **[[Chur bispedømme|Chur]]** – Arnold av Matsch, biskop (1209–1221)
** **[[Eichstätt bispedømme]]** – Hartwig av Kreglingen-Tollnstein, biskop (1196–1223)
** **[[Halberstadt bispedømme]]** – Friedrich av Kirchberg, biskop (1209–1236)
** **[[Høystift Konstanz|Konstanz]]** – Konrad II av Tegerfelden, biskop  (1209–1233)
** **[[Fyrstebispedømmet Lübeck|Lübeck]]** – Berthold, biskop (1210–1230)
** **[[Fyrstbispedømmet Liége|Lüttich]]** – Hugo II av Pierrepont, biskop (1200–1229)
** **[[Magdeburg erkestift|Magdeburg]]** – Albrecht I av Käfernburg, erkebiskop (1205–1232)
** **[[Meißen bispedømme|Meißen]]** – Bruno II av Porstendorf, biskop (1209–1228)
** **[[Metz bispedømme|Metz]]** – Konrad I av Scharfenberg, biskop (1212–1224) *([[1200]]–[[1224]] biskop av Speyer)*
** **[[Fyrstebispedømmet Minden|Minden]]** – Konrad I av Rüdenberg, biskop (1209–1236)
** **[[Naumburg-Zeitz bispedømme|Naumburg]]** – Engelhard, biskop  (1206/07–1242)
** **[[Fyrstebispdømmet Paderborn|Paderborn]]** –  Bernhard III av Oesede, biskop (1204–1223)
** **[[Regensburg bispedømme|Regensburg]]** – Konrad IV av Frontenhausen, biskop (1204–1226)
** **[[Salzburg fyrstebispedømme|Salzburg]]** – Eberhard av Regensberg, Erkebiskop  (1200–1246)
** **[[Schwerin bispedømme|Schwerin]]** – Brunward, biskop  (1191–1238)
** **[[Sitten bispedømme|Sitten (Sion)]]** – Landri de Mont, biskop (1205/06–1237)
** **[[Fyrstebispedømmet Speyer|Speyer]]** – Konrad III av Scharfenberg, biskop (1200–1224) *([[1212]]–[[1224]] biskop av Metz)*
** **[[Strasbourg erkebipsdømme|Strasbourg]]** – Henrik II av Veringen, biskop (1202–1223)
** **[[Verden (territorium)|Verden]]** – Iso av Wölpe, biskop (1205–1231)
** **[[Fystebispedømmet Würzburg|Würzburg]]** – Otto I av Lobdeburg, biskop (1207–1223)

## Amerika

## Eksterne lenker
* A.M.H.J. Stokvis (Leiden,1889):  «Manuel d'Histoire, de Généalogie et de Chronologie de tous les états du globe»
* http://my.raex.com/~obsidian/regindex.html
Bach-Compendium

**Bach-Compendium** (**BC**) er en systematisk fortegnelse over Johann Sebastian Bachs verk utarbeidet av musikkviterne Hans-Joachim Schulze og Christoph Wolff.

Av de sju planlagte bindene kom fire ut mellom 1985 og 1989, og det er usikkert om de planlagte bindene noensinne vil bli utgitt.

## Inndeling i verkgrupper
Bach-Compendium grupperer verkene etter sjangre på en lignende måte som Bach-Werke-Verzeichnis (BWV) og Neue Bach-Ausgabe (NBA), men lister verkene – og spesielt kantatene – i en rekkefølge som i det minste delvis tar hensyn til når verkene ble til.

:A – Kantater for søndager og kirkeårets helligdager
:B – Kirkelige stykker for spesielle anlednnger
:C – Motetter
:D – Pasjoner og oratorier
:E – Latinsk kirkemusikk
:F – Koraler og åndelige sanger
:G – Verdslige kantater for hoff, adel og borgerskap
:H – Vokal kammermusikk
:I – Fri Orgelverk
:K – Orgelkoraler
:L – Klaververk
:M – Kammermusikk for et soloinstrument
:N – Kammermusikk for duo- og triobesetninger
:O – Kammermusikk for større ensembler
:P – Kanons
:Q – Lære- og øvingsverk
:R – Skisser og utkast
:S – Originale samlinger
:T – Tvilsomme vokalverk
:U – Tvilsomme instrumentalverk
:V – Feilaktig tilskrevne vokalverk
:W – Feilaktig tilskrevne instrumentalverk
:X – Avskrifter (og ubetydelige bearbeidelser) av andres vokalverk
:Y – Avskrifter (og ubetydelige bearbeidelser) av andres instrumentalverk
:Z – Samtidige samlinger

## Litteratur
* Hans-Joachim Schulze, Christoph Wolff: *Bach-Compendium: analytisch-bibliographisches Repertorium der Werke Johann Sebastian Bachs (BC).* Peters, Frankfurt am Main 1986, ISBN 3-87626-130-9. Peters, Leipzig 1986, ISBN 3-369-00029-6.
* Robert L. Marshall [uten tittel] i: *Bach-Jahrbuch.* 77. Evangelische Verlagsanstalt, Berlin 1991, ISBN 3-374-01104-7. s.&nbsp;207ff. (Omtale av Bach-Compendium)

## Referanser


## Eksterne lenker
* *[http://www.bach-cantatas.com/IndexRef-BC.htm Index to References to Bach Cantatas & Other Vocal Works. Bach Compendium]*, bach-cantatas.com
På kanten (album)

***På kanten*** er et musikkalbum med Svein Tang Wa, utgitt i 2005.

## Sporliste

# «Innerst inne» (Gunnar Roalkvam/Ragnar Bjerkreim)
# «Fjord» (Gunnar Roalkvam/Ragnar Bjerkreim)
# «Emissæren» (Gunnar Roalkvam/Ragnar Bjerkreim)
# «På kanten» (Gunnar Roalkvam/Ragnar Bjerkreim)
# «Ska laga bølger» (Gunnar Roalkvam/Ragnar Bjerkreim)
# «Slå lens» (Gunnar Roalkvam/Ragnar Bjerkreim)
# «Danmark» (Gunnar Roalkvam/Ragnar Bjerkreim)
# «Sandnes stasjon» (Gunnar Roalkvam/Ragnar Bjerkreim)
# «Aladdins lampe» (Gunnar Roalkvam/Ragnar Bjerkreim)
# «Veven» (Gunnar Roalkvam/Ragnar Bjerkreim)
# «Kom vind» (Gunnar Roalkvam/Ragnar Bjerkreim)
# «Dinglebein» (Gunnar Roalkvam/Ragnar Bjerkreim)
# «Bønn for ein syklist» (Gunnar Roalkvam/Ragnar Bjerkreim)
# «Blindpassasjeren» (Gunnar Roalkvam/Ragnar Bjerkreim)
# «Når me møde andre» (Gunnar Roalkvam/Ragnar Bjerkreim)
# «Så lide» (Gunnar Roalkvam/Ragnar Bjerkreim)
# «Trosså» (Gunnar Roalkvam/Ragnar Bjerkreim)
## Medvirkende
### Musikere
* Svein Tang Wa - sang
* Ragnar Bjerkreim - keyboard, komponist, produsent 
* Eivind Aarset - gitar 
* Gulleiv Wee - bass
* Johan Egdetveit - trekkspill
* Per Hillestad - trommer, perkusjon
* Wouter Raubenheimer - bratsj
* Liv Opdal - cello
### Øvrige
* Gunnar Roalkvam - tekster 
* Alf Christian Hvidsteen - tekniker 
* Per Ravnaas - tekniker 
* Peer Espen Ursfjord - tekniker 
* Jan Erik Kongshaug - miksing 
* Ola Johansen - mastering 
* Berit Hunnestad - coveransvarlig
* Ellen Rognstad - design 
* Anne Kristin Hagesæther - illustrasjon
Peter II av Aragón

**Peter II av Aragón** (født 1174 i Huesca, død 12. september 1213 i Muret) var konge av Aragón (som **Pedro II**) og greve av Barcelona  (som **Pere I**).  Han var sønn av Alfons II, som han etterfulgte i 1196.

Han var merkelig både som konge, ridder og trubadur. Peter II ble kronet i 1204 i Roma og fikk da Aragón som len av pavestolen. Sammen med Castillas og Navarras konger slo han tilbake almohadene og stupte det påfølgende år, da han søkte hjelp av albigensere sør i Frankrike mot Simon av Montfort.

## Referanser


## Eksterne lenker
*
Bukhårsdyr

* Chaetonotida
* Macrodasyida

**Bukhårsdyr** (Gastrotricher) er en gruppe av små, virvelløse dyr som holder til i vann. Man kjenner til omkring 400 arter.

Navnet *Gastrotricha* kommer av de greske ordene γαστήρ, «mage» and τρίξ, «hår».

Bukhårsdyrene er som regel under en millimeter lange og forekommer i stort antall. De holder gjerne til ved stranden. Noen arter er knyttet til ferskvann og noen kan påtreffes i bekker. De har flimmerhår på undersiden som de kan bevege seg med. Den bakerste delen av kroppen er ofte gaffellignende. 

De marine artene er  hermafroditter. De som holder til i ferskvann formerer seg ofte ved partenogenese, og hos dem er hannlige kjønnsdeler ikke funksjonelle, eller helt fraværende. Bukhårsdyr legger egg som klekkes til individer som ligner de voksne. Noen arter kan produsere en form for hvileegg under vanskelige forhold. Disse eggene har hardt skall og kan tåle kulde.

## Referanser




## Eksterne lenker
*
Abdi Shakur Sheikh Hassan

**Abdi Shakur Sheikh Hassan** (døde 10. juni 2011) var en somalisk politiker og minister.

Hassan ble utnevnt som innenriksminister og var ansvarlig for den nasjonale sikkerheten i den føderale overgangsregjeringen for Somalia fra den 12. november 2010 av Mohamed Abdullahi Mohamed, landets nye statsminister. Den 10. juni 2011, døde Hassan av skader påført av en selvmordsbomber som hadde kommet seg inn i hans hjem i Mogadishu. Selvmordsbomberen var angivelig hans tenåringsniese, som hadde blitt rekruttert av den islamistiske terrorgrupperingen Al-Shabaab. 

## Referanser
Makinti Napanangka

**Makinti Napanangka** (født ca. 1930, død 9. januar 2011) var en australsk kunstner fra vest-Australia.

Kumentje Napanangka begynte å male australsk samtidskunst på midten av 1990-tallet. Interessen for hennes kunstneriske arbeider utviklet seg raskt, og hun ble representert i de viktigste australske offentlige gallerier, inkludert National Gallery of Australia. Napanangka deltok under Clemenger Contemporary Art Award i 2003. Hun vant en Kumentje National Aboriginal og en Torres Strait Islander Art Award for sine kunstneriske arbeider i 2008. Hennes arbeider blir i stor grad gjort på et lerret av syntetisk polymer eller lin.

## Referanser
Peter Strasser

**Peter Strasser** (født 1. april 1876 i Hannover i Tyskland, død 6. august 1918) var en tysk marineoffiser som var kommandant for den tyske keiserlige marine under første verdenskrig. Strasser ble drept da han fløy krigens siste tyske bombetokt over Storbritannia. Oppdraget ble utført med luftskip.

I en alder av femten år begynte Strasser i den tyske keiserlige marinen (Kaiserliche Marine). Etter å ha tjenestegjort om bord SMS «Stein» og SMS «Moltke», begynte Strasser ved sjøkrigsskolen i Kiel. Strasser steg fort i gradene og han ble forfremmet til løytnant i 1895. Deretter tjenestegjorde han blant annet ombord på SMS «Mars», SMS «Blücher», SMS «Panther», SMS «Mecklenburg» og SMS «Westfalen» mellom 1897 og 1902. Etter utbruddet av den første verdenskrig i august 1914 ble operasjonene med tyske luftskip som Strasser hadde arbeidet med i flere år begrenset. Under første verdenskrig tjenestegjorde Strasser under slaget ved Helgolandbukta i Nordsjøen. I 1915 begynte tyske bombetokt over England og de angrep flere britiske havnebyer.

I løpet av den første verdenskrig var de tyske bombetoktene først og fremst rettet mot Storbritannia, men også mot Paris og andre viktige byer og havner i Europa. Strasser deltok i minst et bombetokt mot England minst en gang i måneden. Strasser levde ikke til slutten av den første verdenskrigen. Under et nattlig bombeangrep mot Norwich møtte Strasser og hans luftskip et britisk rekognoseringsfly og ble skutt ned rett utenfor kysten av Norfolk. Ingen av mannskapet på 23 om bord i det tyske luftskipet overlevde. Dette var det siste tyske angrepet med luftskip over Storbritannia under den første verdenskrig.

## Referanser


## Litteratur
* *Peter Strasser der F.d.L. - der Führer der Luftschiffe*, af Thor Goote med forord af Hermann Göring. (1938, udvidet udgave 1939). https://web.archive.org/web/20140812213639/http://books.google.dk/books/about/Peter_Strasser.html?id=EvpFAQAAIAAJ https://web.archive.org/web/20140812223752/http://motorcycle-memories.com/store/German-Naval-Zeppelin-Book-Peter-Strasser-Airship-Ww1-Raid-England-L12-L33-Wwi_281401884666.html

## Eksterne lenker
*   (Knights of the Air: Peter Strasser)
* http://gtyarmouth.co.uk/bygones/aussie_arthur/html/zeppelin_l70.htm  (The End of Zeppelin L70 - August 5 1918)
* http://turnerlogs.com/aviators/peterstrasser.htm (The Aviators)
Jurij Budanov

**Yuri Budanov** (født 24. november 1963 i Donetsk oblast i Den ukrainske sovjetrepublikk i Sovjetunionen, død 10. juni 2011 i Moskva i Russland) var en russiske militær offiser som ble dømt for kidnapping, voldtekt og drap i Tsjetsjenia. 

Jurij Budanov var en kontroversiell skikkelse i Russland. Til tross en dom for kidnapping, voldtekt og drap nøt Budanov bred støtte blant den russiske befolkningen. Samtidig ble han sterkt hatet i Tsjetsjenia, selv blant pro-russiske tsjetsjenere. Budanov sonet åtte av de ni årene han ble dømt til i fengsel. Han ble løslatt på prøve den 15. januar 2009. Den 10. juni 2011 ble Budanov skutt ned og drept i Moskva av en ukjent gjerningsmann. 

I en kontroversiell avgjørelse ble Budanov først frifunnet for alle anklaget på grunn av midlertidig sinnssykdom 31. desember 2002, og han ble forpliktet til innleggelse på et psykiatrisk sykehus for videre evaluering og lengden på behandlingen skulle avgjøres av legen hans. Men i begynnelsen av mars 2003 ble denne dommen forkastet av den russiske Høyesterett og en ny rettssak ble beordret. Fengselsstraffen ble fastsatt 25. juli 2003. Dommeren som dømte Budanov, Vladimir Bukreyev, ble senere dømt for å ta imot bestikkelser og dømt til fengsel den 6. juli 2009. 

Advokaten for offerets familie, Stanislav Markelov, ble skutt og drept i Moskva 19. januar 2009 sammen med Anastasia Baburova, en 25 år gammel journalist i avisen Novaja Gazeta. Det russiske politiet fastslo at dette drapet antagelig ikke var relatert til saken mot Budanov, men at det ble utført av nynazister som en hevn for Markelov sin støtte til marxistisk aktivister, mens han var advokat. Budanov ble myrdet på åpen gate i juni 2011 mens hans kone var vitne til drapet. Russisk myndigheter kommenterte at angrepet var nøye planlagt, og de anser blodhevn som en av de mest sannsynlige motiver for drapet. Et vitne til drapet beskrev sjåføren av bilen som de seks skuddene ble avfyrt fra som "av slaviske utseende".

## Referanser
Klarabrannen i Stockholm 1751

**Klarabrannen i Stockholm 1751** (svensk *Klarabranden*) var en bybrann som brøt ut på Norrmalm. Brannen er datert til lørdag 8. juni, som tilsvarer lørdag 19. juni etter den gregorianske kalender (som Sverige innførte 1753). Den fikk navn etter Klara Kyrka, som brant ned til grunnen. Brannen ble en katastrofe. Den herjet en stor del av datidens bebyggelse på Norrmalm, 221 gårder ble helt ødelagt, og rundt 1000 mennesker ble husville. Brannen spredte seg til Södermalm og regnes som den mest voldsomme brannen som har rammet Stockholm.

## Forløpet
Brannen ble varslet med kirkeklokker litt etter 12 middag. Det blåste storm. Ilden spredte seg meget raskt med vinden (mot sør, senere mot sørvest). Derimot lyktes folk i å begrense ilden der de hadde sidevind eller vinden i ryggen enda de knapt hadde andre redskaper enn små håndsprøyter, lærbøtter, økser og brannhaker. Den nyinnsatte kong Adolf Fredrik deltok selv aktivt i slukningsarbeidet.

Hvor brannen nøyaktig begynte var i begynnelsen usikkert, men det var i kvartalet vest for Drottninggatan hvor det brant. Etterpå ble det fastlagt at det begynte i fargeriet Blå Handen hos fargeren John Mauritz Engerwiller. Hans eiendom lå på det stedet hvor dagens varehus Åhléns City finnes.

Ilden nådde Klara kyrka. Tårnet brant som en fakkel og styrtet sammen, likeså med kirkehvelvet. Kirken brant ned til grunnen, men klokkeren Petter Tideman greide å redde ut kirkesølvet. Heten var så voldsom at gravsteinene inne i kirken sprakk og falt ned i gravene. Kirkeklokkene smeltet og ble senere gjenfunnet som store jernmalmklumper. En del av takets kobberplater fløy glødende over Riddarfjärden (en arm av Mälaren), minst en halv km i sørvest og helt fram til Södermalm hvor de sammen med gnistregnet tente på bygninger ved Skinnarviksberget. Deretter spredte brannen seg over Hornsgatan, da som nå bydelens hovedåre, mot Zinkensdamm og gårderne ved Hornskroken.

Brannen utviklet seg til en ildstorm, og hele Klara var et flammehav, og kan sammenlignes med ildstormene som kom i forbindelse med bombingen av tyske byer under den andre verdenskrig. Da kvelden kom lå store deler av Klara forsamling fra Drottninggatan og ned til Klara sjö i ruiner. Klara sjös strandlinje lå ved den tiden lengre østover, omtrent i Vasagatans strekning. Brannen flammet opp igjen og igjen, og stormet fortsatt. Først ved tretiden om søndagsmorgenen var brannen under kontroll. Det rådde panikk. Det var mistanke om at brannen var påsatt og mordbrann.

## Referanser


## Litteratur
* Friman, Helena; Söderström, Göran (2008): *Stockholm: en historia i kartor och bilder*. Monografier utgitt av Stockholm by. Nordqvist, Sven (illustratør). Stockholm: Wahlström & Widstrand. Libris 10736828. ISBN 978-91-46-21843-2
* Grandien, Bo (1968): *Stockholm i lågor*. Stockholm: Bonnier. Libris 8198033
* Giöding, Olof Justinus (1751): ''Wåd-elds minne, öfwer then olyckeliga elden i Stockholm, som upkom i St. Claræ församling...'', Stockholm. Libris 2430787
Puerto Ricos herrelandslag i fotball

**Puerto Ricos herrelandslag i fotball** representerer Puerto Rico i internasjonal fotball. Landslaget ble grunnlagt i 1940, og ble medlem av FIFA i 1960.

## Referanser
Wowereit III

**Klaus Wowereits tredje senat** var fra 23. november 2006 til 24. november 2011 Berlins delstatsregjering, kalt Senatet.

Etter valget til Berlins parlament 17. september 2006 var det mulig å danne både en rød-rød koalisjon (mellom SPD og Die Linke) og en rød-grønn koalisjon mellom SPD og Bündnis 90/Die Grünen. SPD bestemte seg for å fortsette den rød-røde koalisjon som ble etablert i 2002.

Delstatsregjeringen hadde disse medlemmene:

## Referanser
Wowereit II

**Klaus Wowereits andre senat** var fra 17. januar 2002 til 22. november 2006 delstatsregjeringen i Berlin, kalt senatet.

Etter valget til Berlins parlament 21. oktober 2001 hadde det regjerende rød-grønne mindretallskoalisjon mellom SPD og Bündnis 90/Die Grünen likevel ikke oppnådd flertall. Forhandlinger om å danne en Trafikklys-koalisjon (tysk: Ampelkoalition), hvor også FDP var med, mislyktes. Derfor ble det dannet en rød-rød koalisjon mellom SPD og PDS.

## Referanser
Ronny Hornschuh

**Ronny Hornschuh** (født 2. februar 1975 i Neuhaus am Rennweg) er en tysk tidligere skihopper som representerte SCM Zella-Mehlis.

Han var på det tyske laget som tok bronsemedaljer i lagkonkurransen i junior-VM i Vuokatti i 1992 og i Harrachov i 1993. Han ble nummer 2 sammenlagt i kontinentalcupen i 1993/94, og ble også nummer 4 i 1995/96.

I verdenscupen debuterte han med 25.-plass i normalbakken i Liberec 15. januar 1994. Sammenlagt i verdenscupen var 26.-plass i 1998/99 hans beste plassering. Samme sesong fikk han sin beste sammenlagtplassering i den tysk-østerrikske hoppuka, med 34.-plass. Han var fire ganger blant de 10 beste i enkeltrenn i verdenscupen, best var 2.-plass i storbakken i Harrachov 19. desember 1998. Hans siste verdenscuprenn var i Oberstdorf i desember 2000.

Ronny Hornschuh ble i juni 2011 utnevnt til hovedtrener for det tyske B-landslaget i skihopping. Han hadde siden 2008 vært trener sammen med Stefan Horngacher. I 2015 ble han trener for det sveitsiske hopplandslaget.

## Referanser


## Kilder
* inSüdthüringen.de: Hornschuh steigt Trainerleiter empor (11. juni 2011)
* LIVE-Wintersport.com: News aus dem Deutschen Skiverband  (28. april 2008, besøkt 11. juni 2011)

## Eksterne lenker
*